योजना बनाओ अभियान की आज होगी शुरुआत
जमशेदपुर | पूर्वीसिंहभूम जिले में विकास कार्य में तेजी लाने के लिए सोमवार को योजना बनाओ अभियान का शुभारंभ जिला प्रशासन द्वारा किया जाएगा। प्रशासन ने अभियान की शुरुआत के लिए बिष्टुपुर स्थित एसएनटीआई सभागार में सुबह 10 बजे से सांसद, विधायक, जिला पार्षद समेत जिले के पदाधिकारियों विभिन्न विभागों के अधिकारियों की बैठक बुलाई है। इसमें राज्यसभा सांसद प्रदीप कुमार बलमुचू, भाजपा सांसद विद्युत वरण महतो, विधायक रामचंद्र सहिस, लक्ष्मण टुडू, मेनका सरदार, कुणाल षाड़ंगी समेत कई विधायक प्रतिनिधि शामिल होंगे। बैठक में जन प्रतिनिधियों के साथ जिला प्रशासन जिले में विकास योजनाओं को बनाने पर विचार-विमर्श करेगा। डीडीसी विनोद कुमार ने अभियान की शुरुआत के पूर्व रविवार को डीसी ऑफिस में बैठक की।
hin_Deva hin_Deva